पाएं अपने शहर की ताज़ा ख़बरें और फ्री ई-पेपरडाउनलोड करें
बौंली पश्चिम बंगाल विधानसभा चुनाव में सफलता के बाद तृणमूल कांग्रेस के नेताओं एवं गुंडों द्वारा भारतीय जनता पार्टी कार्यकर्ताओं के साथ मारपीट, हत्या एवं भाजपा कार्यालयों में आगजनी, महिलाओं के साथ दुष्कर्म जैसे घृणित कार्य लगातार किये जा रहे हैं। इन को लेकर राष्ट्रीय नेतृत्व के आह्वान पर भाजपा मंडल बौंली के कार्यकर्ताओं ने मंडल अध्यक्ष रामअवतार मीणा एवं जिला उपाध्यक्ष राजेश गोयल के नेतृत्व में बस स्टैंड पर एकत्र होकर, सोशल डिस्टेंस का पालन करते हुए सिर पर काली पट्टी बांधकर विरोध प्रदर्शन कर ममता सरकार के खिलाफ नारेबाजी की।
भाजपाइयों ने महामहिम राष्ट्रपति के नाम उपखंड अधिकारी को ज्ञापन सौंपा। ज्ञापन में मांग की गई कि पश्चिम बंगाल में 2 तारीख को परिणाम के बाद जैसे ही ममता सरकार बनी भारतीय जनता पार्टी के कार्यकर्ताओं पर हिंसक रूप से लगातार हमले किए जा रहे हैं। अब तक टीएमसी के शासन काल में 140 भाजपा कार्यकर्ताओं की हत्या की जा चुकी है। जो घौर निंदनीय है। चुनाव के बाद से अब तक लगभग 14 कार्यकर्ताओं की हत्या की जा चुकी है तथा 700 से अधिक स्थानों पर भाजपा कार्यकर्ताओं के साथ मारपीट की घटनाएं की गई है।इस अवसर पर मंडल महामंत्री गोविंदनारायण भदोरिया, मुकेश कुमार गोयल, अन्सार अहमद खलीफा पूर्व भाजयुमो प्रदेश कार्यसमिति सदस्य, पुष्पेंद्र सिंह राठौड़ कोषाध्यक्ष, मुकेश कुमार मीणा, अशोक मंडावरा पूर्व नगर अध्यक्ष भाजयुमो, महेश शास्त्री, गिरीश गौतम, देवेंद्र सिंह राजावत, आदि उपस्थित रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn